แฟนผมเริ่มรับรับประทานยาคุมตั้งแต่ ส.ค. 60 (เป็นภาวะไข่ไม่ตกเรื้อรัง) กินเป็นประจำอย่างต่อเนื่องและถูกวิธี และได้ทดลองหยุดยาคุม ยาคุมเม็ดสุดท้ายเมื่อวันที่ 18 ส.ค. 61 ประจำเดือนมาวันที่ 23 ส.ค. และหมดในวันที่ 30 ส.ค. เมื่อวันที่ 3 ก.ย. ได้มีเพศสัมพันธ์ แต่ถุงยางเกิดฉีกขาดติดในช่องคลอด จึงได้ไปโรงพยาบาลและทานยาคุมฉุกเฉินภายใน 1 ชั่วโมง อยากทราบว่า โอกาสที่จะท้องมีกี่เปอร์เซนต์ และจะสามารถตรวจการตั้งครรภ์ได้วันที่เท่าไหร่ครับ ขอบล่วงหน้าครับ
สวัสดีค่ะ หากยาคุมกำเนิดเม็ดสุดท้ายที่ทานคือ 18 ส.ค.61 และหลังจากที่เว้นระยะครบ 7 วันแล้ว ไม่ได้ทานยาต่อ ประสิทธิภาพในการป้องกันการตั้งครรภ์ก็จะหมดลงในทันที ดังนั้น หากมีเพศสัมพันธ์ในวันที่ 3 ก.ย. ก็จะมีโอกาสตั้งครรภ์ได้ อย่างไรก็ตาม แม้ถงยางจะแตก แต่หากไม่ได้หลั่งน้ำอสุจิภายในช่องคลอด โอกาสที่จะตั้งครรภ์ก็แทบไม่มี นอกจากนี้ หากได้ทานยาคุมฉุกเฉินภายใน 1 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับการจะทราบว่าตั้งครรภ์หรือไม่นั้น ต้องรออย่างน้อย 2 สัปดาห์นับจากที่มีเพศสัมพันธ์ จึงจะสามารถตรวจหาการตั้งครรภ์จากปัสสาวะได้ค่ะ แต่อย่างที่กล่าวไป โอกาสที่จะตั้งครรภ์นั้นน้อยอย่างยิ่งค่ะ